เจียรวนนท์ อันดับ4 รวยในเอเชีย
เจ้าของ ซัมซุง ที่1 ทรัพย์9แสนล้าน,นิตยสารฟอร์บส์ เอเชีย ประกาศให้ธุรกิจเครือ ซัมซุง แห่งเกาหลีใต้ คว้าแชมป์ ครอบครัวร่ำรวยที่สุดของเอเชีย ครอบครองทรัพย์สินกว่า 9 แสนล้านบาท อันดับสอง ตระกูลลี นักพัฒนาอสังหาริมทรัพย์ชาวฮ่องกง ครองทรัพย์สินกว่า 8 แสนล้านบาท อันดับสาม นักธุรกิจชาวอินเดีย มีทรัพย์สินราว 7.5 แสนล้านบาท ส่วนตระกูล เจียรวนนท์ แห่งอาณาจักรซีพี รวยเป็นอันดับ 4 ด้วยทรัพย์สินเกือบ 7 แสนล้านบาท ขณะที่ตระกูลจิราธิวัฒน์ เครือเซ็นทรัล ครองอันดับ 14 มูลค่าทรัพย์สินมากกว่า 4 แสนล้านบาท และครอบครัวรัตนรักษ์แห่งช่อง 7 สี คว้าอันดับ 45 ด้วยทรัพย์สินมากกว่า 1.2 แสนล้านบาท,นิตยสารฟอร์บส์ เอเชีย เผยแพร่รายงานการจัดอันดับ 50 ครอบครัวร่ำรวยที่สุดในเอเชีย Asias 50 richest families เมื่อวันที่ 8 ต.ค.ประเดิม จัดอันดับลักษณะนี้ครั้งแรก ผลปรากฏว่า ครอบครัวร่ำรวย ที่สุดในเอเชียคือ ตระกูลเบียงชอล แห่งเกาหลีใต้ เจ้าของธุรกิจสินค้าภายใต้ชื่อ ซัมซุง ผลิตสินค้านานาชนิดตั้งแต่โทรศัพท์มือถือไปจนถึงธุรกิจก่อสร้างและการต่อเรือขนาดใหญ่ โดยครอบครองทรัพย์สินราว 26,600 ล้านดอลลาร์สหรัฐฯ หรือราว 931,000 ล้านบาท, ,ทั้งนี้ธุรกิจตระกูลเบียงชอล ก่อตั้งโดยนายลี เบียงชอล ลูกชายเศรษฐีเจ้าของที่ดินเมื่อปี 2481 เริ่มก่อตั้งอาณาจักรซัมซุง ผลิตสินค้าอุปโภคบริโภคส่งออกหลายรายการ กระทั่งขยายเครือข่ายธุรกิจมากมายจนกลายเป็นกลุ่มบริษัทครอบครัว ซึ่งเกาหลีใต้เรียก เชโบล มีอิทธิพลอย่างมากต่อเศรษฐกิจของเกาหลีใต้ โดยข้อมูลเมื่อปีที่แล้วธุรกิจของซัมซุงเป็นส่วนหนึ่งของผลิตผลมวลรวมของประเทศ หรือจีดีพี มากถึง 22 เปอร์เซ็นต์,ครอบครัวร่ำรวยอันดับ 2 ของเอเชีย คือตระกูลลี หรือ ซู คี ชาวฮ่องกง ทำธุรกิจพัฒนาอสังหาริมทรัพย์ การเงินการลงทุนและธุรกิจโรงแรม ครอบครองทรัพย์สินมูลค่า 24,100 ล้านดอลลาร์สหรัฐฯ หรือราว 843,500 ล้านบาท อันดับ 3 ครอบครัวอัมบานีจากอินเดีย ประกอบธุรกิจด้านพลังงาน ปิโตรเคมีคัล สิ่งทอ ทรัพยากรธรรมชาติ ค้าปลีกและการสื่อสาร ครอบครองทรัพย์สินทั้งหมด 21,500 ล้านดอลลาร์สหรัฐฯ หรือราว 752,500 ล้านบาท อันดับ 4 ครอบครัวเจียรวนนท์จากประเทศไทย เจ้าของธุรกิจเจริญโภคภัณฑ์ หรือซีพี กรุ๊ป ครอบครองทรัพย์สินมูลค่า 19,900 ล้านดอลลาร์สหรัฐฯ หรือราว 696,500 ล้านบาท,ส่วนครอบครัวร่ำรวยที่สุดของเอเชีย ตั้งแต่ลำดับ 5 ถึง 10 ได้แก่ อันดับ 5 คือครอบครัวกล็อก เจ้าของธุรกิจบริษัทซัน ฮัง ไก จากฮ่องกง มูลค่าทรัพย์สิน 19,500 ล้านดอลลาร์สหรัฐฯ หรือราว 682,500 ล้านบาท ตามด้วยอันดับ 6 ครอบครัวเกรก หรือเควก เจ้าของกลุ่มธุรกิจฮ่ง หลง จากมาเลเซีย ครอบครองทรัพย์สิน 18,900 ล้านดอลลาร์สหรัฐฯ ราว 661,500 ล้านบาท อันดับ 7 ครอบครัวเปรมจิ จากอินเดีย เจ้าของธุรกิจวิโปร ครอบครองทรัพย์สิน 17,000 ล้านดอลลาร์สหรัฐฯ ราว 595,000 ล้านบาท อันดับ 8 ครอบครัวไช่ หรือ หว่าน-ไช่ เจ้าของธุรกิจการเงินคาเธ่ย์ จากไต้หวัน ครอบครองทรัพย์สิน 15,100 ล้านดอลลาร์สหรัฐฯ ราว 528,500 ล้านบาท อันดับ 9 ครอบครัวฮินดูจา จากอินเดีย มีทรัพย์สิน 15,000 ล้านดอลลาร์สหรัฐฯ ราว 525,000 ล้านบาท และอันดับ 10 คือ ครอบครัวมิสทรี้ เจ้าของกลุ่มบริษัทธุรกิจจากอินเดีย ครอบครองทรัพย์สินมูลค่า 14,900 ล้านดอลลาร์สหรัฐฯ ราว 521,500 ล้านบาท,ขณะที่ตระกูลนักธุรกิจของไทย ซึ่งติดกลุ่ม 50 อันดับตระกูลร่ำรวยที่สุดในเอเชียอีก คือ ตระกูลจิราธิวัฒน์ เจ้าของธุรกิจเครือบริษัทเซ็นทรัล อยู่อันดับ 14 ครอบครองทรัพย์สินมูลค่า 11,700 ล้านดอลลาร์สหรัฐฯ หรือราว 409,500 ล้านบาท และตระกูลรัตนรักษ์ เจ้าของธุรกิจบริษัทกรุงเทพโทรทัศน์และวิทยุ จำกัด ผู้ดำเนินการสถานีโทรทัศน์สีกองทัพบกช่อง 7 ครอบครอง ทรัพย์สินมูลค่า 3,500 ล้านดอลลาร์สหรัฐฯ หรือราว 122,500 ล้านบาท อยู่อันดับ 45,ทั้งนี้ หลักเกณฑ์การประเมินสถานะทางการเงินของตระกูล 50 อันดับร่ำรวยที่สุดของเอเชีย วัดจากมูลค่าทรัพย์สินของครอบครัวและราคาหุ้นกับอัตราแลกเปลี่ยนเงินตราจนถึงวันที่ 25 ก.ย.ที่ผ่านมา โดยครอบครัวที่ติดกลุ่มร่ำรวยที่สุดในเอเชียต้องมีสถานะการเงินอย่างน้อยมากถึง 2,900 ล้านดอลลาร์สหรัฐฯ หรือราว 101,500 ล้านบาท,รายละเอียดอื่นๆของการจัดอันดับครอบครัวร่ำรวยที่สุดแห่งเอเชีย พบว่า ตระกูลร่ำรวยมากที่สุดของเอเชียกว่าครึ่งหนึ่งมีเชื้อสายจีน หลายครอบครัวเริ่มต้นประกอบธุรกิจครั้งแรกตั้งแต่คนรุ่นปู่รุ่นย่า และขยายการลงทุนธุรกิจจนถึงคนรุ่นที่ 3 ขณะที่นายลี กาชิง มหาเศรษฐีร่ำรวยที่สุดคนหนึ่งของเอเชีย ด้วยมูลค่าทรัพย์สิน 25,000 ล้านดอลลาร์สหรัฐฯ ไม่ถูกจัดเข้ากลุ่ม เพราะไม่มีทายาทสืบทอดธุรกิจครอบครัวอย่างจริงจัง, ,นอกจากนั้น ข้อมูลพบว่าตระกูลคนร่ำรวย 50 อันดับในเอเชีย มาจากอินเดียมากถึง 14 ครอบครัว ชาวอังกฤษเชื้อสายอินเดีย 1 ครอบครัว จากฮ่องกง 8 ครอบครัว สิงคโปร์ 6 ครอบครัวอินโดนีเซีย 5 ครอบครัว เกาหลีใต้ 4 ครอบครัว จากไทย 3 ครอบครัว ฟิลิปปินส์ 3 ครอบครัว มาเลเซีย 2 ครอบครัว ไต้หวัน 2 ครอบครัว และญี่ปุ่น 2 ครอบครัว
นิตยสารฟอร์บส์ เอเชีย ประกาศให้ธุรกิจเครือ ซัมซุง แห่งเกาหลีใต้ คว้าแชมป์ ครอบครัวร่ำรวยที่สุดของเอเชีย ครอบครองทรัพย์สินกว่า 9 แสนล้านบาท อันดับสอง ตระกูลลี นักพัฒนาอสังหาริมทรัพย์ชาวฮ่องกง ครองทรัพย์สินกว่า 8 แสนล้านบาท 
ข่าวหน้า1,นิตยสารฟอร์บส์ เอเชีย,ซัมซุง,ครอบครัวร่ำรวย,ตระกูลลี,ฮ่องกง,ทรัพย์สิน,ลี เบียงชอล,ตระกูลนักธุรกิจ,ตระกูลจิราธิวัฒน์,ไทยรัฐฉบับพิมพ์